[bookmark: _GoBack]VENDIM
Nr. 30, datë 26.3.2012

PËR FILLIMIN E PROCEDURAVE PËR LICENCIMIN E SHOQËRISË “ALBPETROL” SHA NË AKTIVITETIN E TRANSMETIMIT TË GAZIT NATYROR

Në mbështetje të ligjit nr. 9946, datë 30.6.2008 “Për sektorin e gazit natyror”, neni 14 pika 1 germa “a”, si dhe të rregullave dhe procedurave “Për licencimin, ndryshimin, transferimin e pjesshëm ose të plotë, heqjen dhe rinovimin e licencave në sektorin e gazit natyror” neni 4, pika 1 germa “a”; neni 8, neni 9 pika 1 germat “a”, “b”, “c”, “d”; pika 2  germa “a” dhe nenin 10, miratuar me vendimin e Bordit të Komisionerëve nr. 9, datë 11.2.2011, Bordi i Komisionerëve të Entit Rregullator të Energjisë (ERE), në mbledhjen e tij të datës 26.3.2012, pasi shqyrtoi aplikimin e paraqitur nga shoqëria “Albpetrol sh.a.”, si dhe relacionin e Drejtorisë së Licencimit dhe Monitorimit të Tregut dhe Drejtorisë Juridike dhe Mbrojtjes së Konsumatorit për licencimin në aktivitetin e transmetimit të gazit natyror të kësaj shoqërie, 
konstatoi se:  
Aplikimi i shoqërisë “Albpetrol sh.a.”, për licencimin në aktivitetin e transmetimit të gazit natyror të kësaj shoqërie plotëson pjesërisht kërkesat e parashikuara nga ERE në “Rregulloren për procedurat e licencimit, modifikimit, transferimit të plotë/të pjesshëm dhe rinovimit të licencave”.
Për gjithë sa më sipër, Bordi i Komisionerëve të ERE-s  
 
Vendosi: 

1. Të fillojë procedurat për shqyrtimin e aplikimit të shoqërisë “Albpetrol sh.a.” në aktivitetin e transmetimit të gazit natyror.
 2.  Ngarkohet Drejtoria e Licencimit dhe Monitorimit të Tregut të njoftojë aplikuesin për vendimin e Bordit të Komisionerëve të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare.        

